open-index/open-wikipedia-markdown huggingface dataset:
Тэремшур кускылиос

400px|thumb|"Тэремшур кускылиос" 10 арессэс пусйизы
**Тэремшур кускылиос** — Татарстан улосысь Менделеевск ёросысь Тэремшур шоръёзо школаысь фольклор ансамбль. 

Та коллектив Вера Семёновна Степановалэн быгатонлыкъёсыз, мылкыдыз, кутскем ужзэ азьланьтыны тыршемезлы луыса кылдӥз но азинске. Туннэ нуналлы «Тэремшур кускылиослэн» вормонъёссы но ӧжыт ӧвӧл ни. Россилэн пӧртэм каръёсаз ортчись конкурсъёсы вуылыса (Казане, Санкт-Петербурге но трос мукет каръёсы), соос асьсэды туж йӧно, чебер возьматылӥзы, призовой интыос октӥзы. Соин соосты асьсэ ёросазы гинэ уг ӧвӧл, палэнын но тодо. Ансамбль пыр потэмъёс табере дышетско, ужало, «Айкай» но мукет коллективъёсын кырӟасьёсыз вань.

2012-тӥ арын та ансамбльлэн 10 аресъем юбилеез Менделеевск карысь культурая юртын радъяськиз. Отчы  быдэс зал тыр калык люкаськиз, трос ӟечкыланъёс, шуныт кылъёс верамын вал. Куноос  пӧлысь одӥгез — Константин Геннадьевич Макаров — бадӟым инты ансамблез кылдытонын басьтэ. Ӵапак со, Тэремшур шоръёзо школалын директор луыса ужакуз ай, нимысьтыз ансамбль кылдытон сярысь кылпум поттэм.  Со бере ик Вера Семёновна Степанова «Тэремшур кускылиосыз» бичаз.  Та коллективез кылдытонэ, азинтонэ, калыке поттонын со трос кужымзэ, мылкыдзэ сётиз но сётэ. «Тэремшур кускылиос» ансамбле вань классъёсысь дышетскисьёс ветло.
Сӥзьыл академия

**Сӥзьыл академия** - Германиысь Роберт Бош нимо фондлэн одӥгез бадӟым проектэз, со радъяське котькуд сӥзьыл пӧртэм каръёсын. Луэ на «Тулыс академия»

Немецъёс берпуметӥ аръёсы тужгес но сюлмаськыны кутскизы вордскем кылзэс мукет кунъёсысь пӧртэм калыкъёс пӧлы пыӵатон понна. Озьы кылдӥзы уно проектъёс: кунсьӧр студентъёслы Германиын радъяськись немец кылъя курсъёс, пӧртэм магистр программаос, школаысь дышетскисьёслы экскурсиос… 
 
«Сӥзьыл академия» нимо семинаръёсын немец кылъя егит дышетӥсьёс кунсьӧр кылъёсыз дышетонъя методикаен матысьгес тодматско (вераны кулэ, Роберт Бош нимо фондлэн лекторъёсыз чик педагогической образованитэк дышетыны быгато), выль дидактической материалъёсыз учко, ог-огенызы тодматско но шуг-секытъёссэс сэртто-пертчо. 

Ижкарын таӵе семинар 2012-тӥ арын 19-24-тӥ шуркынмонэ радъяськиз.
Горяинов, Александр Павлович

**Алекса́ндр Па́влович Горя́инов** — Удмурт Республикалэн Президентэзлэн но Правительствоезлэн администрациенызы кивалтӥсь.

Вордскемын 7 феврале 1952 аре Куйбышев улосын Большая Глушица ёросын Тамбовка черкогуртын. 

## Дышетскемез

1974 аре йылпумъяз Куйбышевысь инженерияя но лэсьтӥськонъя институтэз (специальностез — «Промышленностьын но огшоры улонын лэсьтӥськон»), 1995 аре – Россия Федерацилэн Правительствоез бордысь Калык возёсъя академиез. Кун кивалтонъя магистр луэ.

## Ужамез

*1974-1989 – Чупчи механикая заводын (Глаз карын) ремонтъя но лэсьтӥськонъя цехын мастер, промышленностья участокен кивалтӥсь, технолог, цех кивалтӥсьлэн воштӥсез;
*1989-1994 – Глаз карысь калык депутатъёслэн кенешсылэн быдэстон комитетэзлэн тӧроезлэн воштӥсез, нырысетӥ воштӥсез, 1994 арысен — тӧро.
*1994-1999 – Глаз карысь Администрацилэн йырыз.
*1999-2000 – Удмурт Республикаысь Правительстволэн Аппаратэзлэн кивалтӥсез;
2000 аре 20 толсуре Удмурт Республикалэн Президентэзлэн но Правительствоезлэн администрациенызы кивалтӥсе юнматэмын.

## Дано пусъёсыз
* «За заслуги перед Отечеством» II степенё орденлэн медалез, 
* «За заслуги в проведении Всероссийской переписи населения» нимо медаль.
* Удмурт Республикаысь Данъян грамота;
* Удмурт АССР-ысь Вылӥ Кенешлэн Данъян грамотаез;
* Удмурт Республикаысь Кун Кенешлэн Данъян грамотаез.

А. П. Горяинов — Удмурт Республикаысь дано лэсьтӥскись. Нацилэсь дано пусъёссэ сётъянъя Быдӟым Пётр нимо Россиысь мерлыко комиссилэн «Россиысь умоез менеджер» нимо дипломез вань.

## Хоббиосыз
Ваньмон дыръя А. П. Горяинов спортэн, уката ик футболэн эшъяське. Футболэз со яратэ пинал дырысен ик, ас вакытаз «Газовик-Газпром» команда понна шудыса, ветеранъёс пӧлын Удмуртилэн чемпионэз вал. Яратэ инкуазез, чорыганэз, пӧйшуранэз.

## Семьяез
Кышнояськемын, вань нылыз по пиез.

## Чӧлсконъёс
* А. П. Горяинов Удмурт республикалэн сайтаз
Лем, Иван Михайлович

**Иван Михайлович (Иоганн) Лем (Лейм, Лемм)** (Lehm, Leim; 1738 — 08.07.1810, Санкт-Петербургын) — Россиысь архитектор, кар кылдытӥсь.

Архитектуралы дышетскиз Наукаосъя академиын, отын со 1755—1757 аръёсы архитектор С. И. Чевакинскилэн кивалтэм улсаз ужаз.

1762 пыртэмын мускоын но Санкт-Петербургын излэсь лэстӥськонъя комиссие, 1774 арысен 1796 арозь та комиссиен кивалтӥз. Трос каръёслы генеральной планъёс лэсьтӥз: Глазлы, Верхотурьелы, Ирбитлы, Романовлы, Сызраньлы, Алатырьлы, Кашинлы, Муромлы но трос мукетъёсызлы. Уката ик данъямон луэ 1770 аре кылдытэм Владимир карлы генеральной план. 

Иван Лем Эмъянъя но хирургияя академилэн архитекторез вал.

Архитектурая трос ужъёс гожтӥз:
* «Опыт городовым и сельским строениям или руководство к основательному знанию производить всякого рода строения» (1785)
* «Правила о перспективе» (1891)
* «Теоретические и практические предложения о гражданской архитектуре, с объяснением правил Витрувия, Палладио, Серлио, Виньолы, Блонделя и др.» (1792—1794)
* «Начертание древних и нынешнего времени разнонародных зданий, как то: храмов, домов, садов, статуй, трофеев, обелисков, пирамид и других украшений» (1803)
* «Начертание с практическим наставлением, как строить разные здания, с принадлежащими правилами украшения и расположения, как то: церквей, увеселительных домов, сельских жилищ, служащих для всегдашнего или временного пребывания служб, мельниц, шлюзов, плотин, деревянных и каменных разных заведений» (1803).

## Чӧлсконъёс
* Иван Лем Владимир музъемын (З)
Боталова Надежда Прохоровна

**Надежда Прохоровна Боталова** вордскиз 15-ӥ коньывуонэ 1959-тӥ арын Можга ёросысь Бадӟым Сибы гуртын. Можгаысь школазэ йылпумъямез бере, 2 ар "Ижмаш" заводын ужаз.

1979-тӥ арын Удмурт кун университетысь кылосбуръя факультетысь удмурт отделенияз пыриз. 1984-тӥ арын, распределение бере, Дэри ёросысь Юбилейной шор ёзо школае ыстӥзы. Отын удмурт кыл, удмурт литература, ӟуч кыл, но ӟуч литература предметъёслы дышетӥз.

1998-тӥ арысен Дышетон удысысь йӧскалык ужпумъёсты тодон-эскеронъя институтын старший научной сотрудник луыса ужа. Надежда Прохоровна "Ӟеч-а, бур-а, удмурт кыл!" учебно-методической комплектлэн авторез луэ. Ужъёсаз ӟучомем нылпиослы удмурт кылэз дышетон ужпумез эскере.

Надежда Прохоровна Удмурт Элькунысь Кун Кенешлэн но Дышетонъя но наукая министерстволэн Почётной грамотаосыныз пусъемын.
Можга педколледж

**Т. К. Борисов нимо Можга педколледж** — Удмурт Элькунысь одӥгез дышетӥсьёсты дасянъя дышетсконни. Интыяськемын та колледж Можга карын.

Та дышетсконнилэн аспӧртэмлыко историез.

1918 арын Алабгоын ужан сюрессэ кутскиз нырысетӥ удмурт учительской семинария. Солэн кылдытӥсез но нырысетӥ кивалтӥсез вал Трокай Борисов. Татын семинарилэн ужез кыстӥськиз 1922 арозь.

1922 арын семинариез (со дыре педагогической курсъёсты) кулэ луиз выжтыны Удмурт автономилэн улосвылаз. Озьыен, 1922 арын Можга черкогуртын кылдэ выль средне специальной дышетсконни — Можгинской вотской педагогической техникум.

1929 арын Можга черкогуртын тылпу гомӟемен педтехникум выжтэмын вал Можга каре. Интыяськиз со выль чебер юртын.

Быдӟым Отечественной ож аръёсы педтехникумлэн юртаз интыяськиз Мускоысь эвакуировать карем пулемётной училище. Татын курсантъёс офицеръёс луыны дасяськизы. Нош вуоно дышетӥсьёс дышетскизы Можга карлэн мукет пӧртэм юртъёсаз. Война бырем бере, 1946 арын училище берен аслаз юртаз интыяське.

Можга педучилищеын дышетскизы тросэз Удмурт Элькунын гажано адямиос: В. М. Ванюшев, Д. И. Яшин, Н. С. Байтеряков, Т. Архипов, Г. Ходырев, С. Широбоков, М. Коновалов.
Йӧскалык

**Йӧскалык** — адямиослэн йӧсъя но мерлыкъя огазеяськемзылэн вашкалатодосъя (историяя) но вылӥ кабез, валтӥсь тодметъёсыз - огъя улон интызы, экономика улонзы, азинскон сюрессы, кылзы, лулчеберетсы, йӧслыко асваланзы.

## Валэктонъёс
Пыжман

**Пыжман** — шур Россиын: бызе Удмуртилэн но Киров улослэн музъем вылтӥзы. Усе Ватка шуре.

Кузьдалаез — 49 км.
Ижкар трамвай

thumb|280px
thumb|250px|Трамвайлэн сюресъёсыз кар карта вылын
**Ижкар трамвай** — Ижкарысь рельс мерлыко транспорт. Кивалтӥсь компания — «Ижгорэлектротранс» (ИжГЭТ) муниципал унитарной предприятие. 

Ижкартӥ трамвай ветлыны кутскиз 1935 арын 18-тӥ шуркынмонэ. Та дырлы карын 11 маршрутъёсъя мынон-ветлон радъямын. Огпала мынон сылэ 29 манет (электрон картаен — 28 манет).

## Историез
### Кутскон
Нырысетӥ трамвайной вить километръем маршрут усьтӥськиз ӵукна 18-тӥ ноябре 1935-тӥ арын. Солэн сюресэз кыллиз Карл Маркс урамын Вятской переулокысен Воткае нуись чугун сюресозь. Ар улыса маршрут кузь каремын вал кыкнаысенызы пумъёсысен — Киров нимо паркозь но Кузон вуж вокзалозь («Хозяйственной база» туала дугдылонни ёрос). 1941-тӥ арын трамвайёс Ленин но Орджоникидзе урамъёстӥ ветлыны кутскизы — тазьы кыкетӥ маршрут кылдӥз. Вагонъёслэсь лыдзэс будэтӥзы витьысен дас укмысозь.

Ветлонэз усьтон дырысен 1943-тӥ ар пум дырозь вагонъёс тупатскылӥзы кулэ производственной базатэк пу боксын либо липеттэм канаваос вылын. Нош трамвай ветлонэз азьланьтэмен нырысетӥ депо усьтӥськиз. 1949-тӥ арын 2-тӥ номеро маршрутэз Киров урамтӥ кузь каризы. 1957 но 1958 аръёсын трамвайлэн сюресъёсыз лэсьтэмын вал Металлургъёслэн городоказы но Гагарин урам кузя — одӥгетӥ маршрут туалаез кадь луиз. Соин ӵош выль вагонъёсты уже кутыны кутскизы: КТМ/КТП-1 — 1955-тӥ арысен но КТМ/КТП-2 — сизьым ар ортчем бере.

### Мыло-кыдо азинскон
1960-тӥ аръёсын трамвай сеть мылысь-кыдысь азинске: 1961-тӥ арын куинетӥ маршрутлэн трамвайёсаз мынон понна коньдонэз кондукторъёстэк октыны кутскизы; 1958-тӥ арысен трамвайёслэн сюресъёссы кык полэс луэ, 1964-тӥ арын выль сюресъёс Халтурин урам кузя лэсьтӥсько, Ленин урамын кыллись линия кузьгес луэ. Братской но Автономной урамъёстӥ сюресъёсты лэсьтыны кутско; 1966-тӥ арын Киров урамысь линия Буммашозь кузёме, апреле 1965-тӥ арын кыкетӥ депо ужаны кутске.  

Озьы 1963-тӥ арысен 1970-тӥ арозь предприятие кык пол кадь бадӟымаз: сюресъёслэн кузьдалазы бадӟым луиз 36-ысен 64-озь километр, ужасьёслэн лыдзы — вить сюысен сюрсозь, трамвайёслэн лыдзы — 104-ысен 152-озь но арскын нуэм-ваем пассажиръёслэн лыдзы куинь пол кадь бадӟымаз — 38,6 миллионысен 100 миллионозь.

### Будэмлэн калленамез
Троллейбус мынон-ветлон лэземен (1968) трамвай сеть калленгес азинске. 1982-тӥ арын ӝог (скоростной) трамвай лэземын вал, но со дырысен сюресъёсызлэн кузьдалаез нокызьы но уг вошты. Берпум маршрут 1988-тӥ арын усьтэмын, со дырысен выль маршрутъёс ӧвӧл.

1985-тӥ арын Ижкар трамвайлы витьтон арес тырмиз, соку ик Ижлэн урамъёсаз куинь вагонэн трамвайёс потӥзы.

1987-тӥ арын нырысетӥ Татра T6B5SU вагонъёс Иже лыктӥзы. 1990-тӥ ар ӵоже нуэм-ваем пассажиръёслэн лыдзы 143,8 миллион адями вал. Озьы ик вагонъёслэн лыдзы дас ар ӵоже бадӟымаз 203-ысен 244-озь.

## Сюресъёсыз

## Галерея


3 Trams in Izhevsk (Avtozavodskaya).jpg|Трамвайёс «Ворошилов урам» станциын
Tram 1200 Izhevsk.jpg|9-тӥ номеро трамвай «Уйпал рынок» станциын
Tramway_on_Lenina_street.jpg|Трамвай сюрес Ленин урамын


## Чӧлсконъёс
* Ижкар трамвайлэн онлайн расписаниез
Ленин ёрос (Иж)

240px|thumb|Ленин ёрос

**Ленин ёрос** яке **Ленинской ёрос** () — Ижкарысь административной ёрос.

Администраци йыр — Рамиль Ильдарович Гайнуллин. 

Ёрос кылдытэмын 23 куартолэзе 1962 арын. Та Ижысь ёрос — тужгес бадӟымез. Та дырын 126 986 адями Ленин ёросын улэ.
Первомай ёрос (Иж)

**Первомай ёрос** (**Первомайской ёрос**, ) — Ижкарысь административной ёрос. Солэн бускельёсыз — Ленин, Октябрь, Индустри но Устинов ёросъёс.

Администраци йырыз — Сазонова Наталья Викторовна.

Ёрос кылдытэмын 7 тулыспалэ 1945 арын. Та дырын 126 248 адями Первомайской ёросын улэ.
Устинов ёрос (Иж)

240px|thumb|Устинов ёрос

**Устинов ёрос** (яке **Устиновской ёрос**, ) — Ижкарысь административной ёрос.

Администраци йыр — Утробин Игорь Андреевич.

Ёрос кылдытэмын 22 инвожое 1987 арын. Та дырын 134 000 адями Устинов ёросын улэ.

## Валэктонъёс
Индустри ёрос (Иж)

240px|thumb|Индустри ёрос

**Индустри ёрос** (**Индустриальной ёрос**, ) — Удмуртилэн шоркарысьтыз административной ёрос.

Администраци йырыз — Зайцева Любовь Евлампиевна.

Ёрос кылдытэмын 1 тулыспалэ 1963 арын. Та дырын 119 609 адями Индустриальной ёросын улэ.

## Улоно ёросъёс но микрорайонъёс
* Буммаш
* Пеньки (Лӥялъёс)
* Шунды ӝужан каргурт
* Культбаза
* Пазелы
* Выль Ярушки
Октябрь ёрос (Иж)

240px|thumb|Устиновской ёрос

**Октябрь ёрос** () — Ижкарысь административной ёрос.

Администраци йыр — Мартынов Валерий Витальевич.

Ёрос кылдытэмын 7 тулыспалэ 1945 арын. Та дырын 143 000 адями Октябрь ёросын улэ.
Викитека

**Викитека** — эрико вики-лыдӟиськонни трос кылъёсын, кудзэ котькуд адями редактировать карыны быгатэ.

## Озьы ик учке
* Википедия

## Чӧлсконъёс
* Удмурт Викитекалэн кутскон бамез
Silent Woo Goore

**Silent Woo Goore** — Удмуртиысь фолк-рок-группа. Кылдытэмын куарусён толэзе 2008-тӥ арын.

## Состав
* Светлана Ручкина — вокал
* Владимир Жуйков — гитара
* Анатоль Галиханов — бас-гитара
* Григорий Степанов — барабанъёс

## Дискография
* 2011 — «Тӧл» сингл
* 2012 — «Толэзе» альбом
* 2025 — «Атае, анае» сингл

## Видеоклипъёс
* 2018 — «Питырес»

## Чӧлсконъёс
* Silent Woo Goore «Myspace» порталын
* Silent Woo Goore Facebook-ын
Толэзе

**«Толэзе»** — Silent Woo Goore группалэн нырысетӥ студийной альбомез. Альбом гожтэмын гудырикошконэ 2011 арын Раахе карын (Финляндия). Вань кырӟанъёсыз удмурт кылын.

## Кырӟанъёсыз
# Кырӟаса лэзём али (2:45)
# Толэзе (3:16)
# Гурезь ӧръёс (3:56)
# Эмезе (2:57)
# Кызьы меда лыктӥды (3:56)
# Тӧл (3:45)
# Сирота кырӟан (Сиротская) (4:06)
# А-и (2:17)
# Алама Уйвӧт (3:36)
# Чагыр дыдыке (2:51)
# Silent Woo Goore (2:27)
Ижевск станция

thumb
**Ижевск станция** — Горьковской чугун сюреслэн Иж люкетысьтыз чугун сюрес станция но валтӥсь вокзал. Ижкарлэн валтӥсь чугун сюрес вокзалэз. Станция усьтэмын 1919 арын. Городлэн лымшор палаз интыяськемын, Гагарин но Пойма урамъёс вискын.

Станция пассажиръёслы билетъёс вузалля, багаж кутылэ но сётъя, озьы ик котыръёсын ужалля.

## Историез
Ижевск станциез усьтон герӟаськемын Нырысетӥ дунневыл ож кутсконэн. Соку Иж но Вотка заводъёсысь продукцизэс ӝог нуллыны кулэлык кылдэм. Озьы, 1915-тӥ арын Иж заводэ Кузонысь Огырчи пыртӥ чугун сюрес вуиз. Толэзь улыса, 15-тӥ (28-тӥ) куартолэзе ни та сюрес Вотка завод дорозь кузёмытэмын вал но, Иж но Вотка куспын нырысетӥ составъёс ветлыны ӧдъязы.

Ижын станциез посёлок пумын лэсьтӥзы («Хозяйственной база» туала дугдылонни ёросын). Куд-ог дыр ортчыса валамон луиз, со инты станцилы уг лэся шуыса. Солэсь иськемын выль инты быръемын вал, кытын 1950-тӥ арын вокзаллы выль юртэз ӝутыны кутскизы. 1954-тӥ арын ини станция выль интыяз усьтӥськиз. 1971-тӥ арын пригород чугун сюрес вокзал лэсьтэмын.

23-тӥ куартолэзе 1977-тӥ арын Ижевск станциысь Совето Союзлэн шоркарезлань потӥз нырысетӥез «Удмуртия» скорой поезд. 1990-тӥ арын станциез переменной токен Огырчиозь электрифицировать каризы. 2001-тӥ арын коньывуон (октябрь) толэзе Ижкар вокзалысь Кузонэ шонер электричкаез лэзизы. 2004-2009 аръёсын вокзаллэсь юртъёссэ выльдон ортчытэмын.

## Станциетӥ кыдёке мынӥсь поездъёс
### Арбыт мынылӥсь поездъёс

### Сезонэ мынылӥсь поездъёс

## Валэктонъёс

## Чӧлсконъёс
* Поездъёслэн расписанизы
Шор площадь (Иж)

**Шор площадь** () — Удмуртилэн шоркарезлэн валтӥсь площадез, культурной но общественно-политической центрез. Интыяськемын Ижкарын Октябрь ёросын, карлэн шор люкетаз. Лэсьтэмын генеральной планъя 1960-тӥ аръёсын.

2008-тӥ арын Шор площадез реконструкция ортчиз.

## Галерея

Поющий фонтан.jpeg
Государственный театр оперы и балета УР.jpg
Karla Marksa street (Izhevsk) 19.jpg
Горький чугун сюрес

**Горький чугун сюрес** () — чугун сюрес компания, РЖД ОАО-лэн филиалэз, чугун сюрес инфраструктураен кивалтэ Нижний Новгород, Владимир, Муско, Киров, Рязань улосъёсын но Удмуртиын, Мордовиын, Чувашиын, Татарстанын, Марий Элын.

Чугун сюрес кылдытэмын 6-тӥ куартолэзе 1961 арын. Кивалтӥсь кар — Нижний Новгород.

Горький чугун сюрес вить регионлы люкиське: Иж, Киров, Кузон, Нижний Новгород но Муром.
Удмуртилэн гимнэз

**Удмурт Республикалэн гимнэз** — Удмурт Республикалэн кун символъёсыз пӧлысь одӥгез. Юнматэмын 3-тӥ толсуре 1993 арын но выльысь юнматэмын 29-тӥ коньывуонэ 2002 арын.

Гимнлэн текстэз гожтэмын кык кун кылын: удмурт но ӟуч кылын. Удмуртсэ гожтӥз тодосчи Т. Г. Владыкина, ӟучсэ — история наукаосъя кандидат А. А. Шепталин. Гурзэ гожтӥзы Герман но Александр Корепановъёс.

## Гимнлэн текстэз
### Удмурт кылын текст
*Кылбуръёсыз — Т. Г. Владыкиналэн (Перевозчиковалэн)*

: Шунды сиос ӝуато палэзез,
: Юг ӟардон вуэ музъемам.
: Оскон тӧлпо — милемлы Куншетэд,
: Дан тыныд, Доре мынам!

:: **Югдыты, Быдӟым Инмаре,**
:: **Кыдёкысь инвисъёсмес,**
:: **Кыдаты выль шудбурмес,**
:: **Эрико, йӧн бурдъёсмес!**

: Тон кадь мусо вань меда дуннеос,
: Кужымед пыӵа ёзвиям.
: Ӟеч ивордэ гурлало туриос,
: Дан тыныд, Доре мынам!

:: **Югдыты, Быдӟым Инмаре,**
:: **Кыдёкысь инвисъёсмес,**
:: **Кыдаты выль шудбурмес,**
:: **Эрико, йӧн бурдъёсмес!**

: Дун ошмес ву жильыртэ шуръёсын,
: Волга-Кам — пачыл вирсэрам.
: Россиен ӵош кайгуын но данын
: Тон, Удмуртие мынам!

:: **Югдыты, Быдӟым Инмаре,**
:: **Кыдёкысь инвисъёсмес,**
:: **Кыдаты выль шудбурмес,**
:: **Эрико, йӧн бурдъёсмес!**

### Ӟуч кылын текст
*Кылбуръёсыз — А. А. Шепталинлэн*

: Солнце горит в алых гроздьях рябин,
: Новый день встречает земля,
: Реет твой Флаг над простором равнин,
: О Удмуртия моя!

:: *Припев:*
:: **Воссияй, Отчизна моя,**
:: **Счастьем путь нам озаряй!**
:: **Да хранит Господь тебя,**
:: **Расцветай, любимый край!**

: Краше тебя нет на свете земли,
: Широки леса и поля,
: Весть о тебе вдаль несут журавли,
: Славься, Родина моя!

:: *Припев:*
:: **Воссияй, Отчизна моя,**
:: **Счастьем путь нам озаряй!**
:: **Да хранит Господь тебя,**
:: **Расцветай, любимый край!**

: Каму и Волгу питала века
: Родников живая вода,
: В горе и славе с Россией всегда
: Ты, Удмуртия моя!

:: *Припев:*
:: **Воссияй, Отчизна моя,**
:: **Счастьем путь нам озаряй!**
:: **Да хранит Господь тебя,**
:: **Расцветай, любимый край!**
Первухин Николай Григорьевич

** Первухин Николай Григорьевич ** (1850 — 1889 аръёсы) — этнограф, фольклорист, археолог. Вордскемын 1850-тӥ арын. Тверьысь духовной семинариез, собере Мускоысь духовной академиез йылпумъяз. Собере со ужаз Ярославль губерниысь Новое черкогуртын. 1885-тӥ арын со  Глазове калык училищеослэн инспекторзы кадь вуиз. 1885 - 1889-тӥ аръёсы со материалъёс люказ. Глазов уездысь туж пыр-поч мутус лэсьтӥз. 1889-тӥ арын улонысь кошкиз.

Ужъёсыз:
* Краткий очерк кладовищ, встречающихся в Глазовском уезде // Материалы по археологии восточных губерний России. - М., 1886. Вып. 2.
* Опыт археологического исследования Глазовского уезда Вятской гуернии // Материалы по археологии восточных губерний России. - М., 1886. Вып. 2.
* По следам Чуди. У верховьев Камы // Материалы по археологии восточных губерний России. - М., 1886. Вып. 2.
*Эскизы преданий и быта инородцев Глазовского уезда. - Вятка, 1888-1890. Вып. 1-5. 

## Чӧлсконъёс
энциклопедия "Удмурт Элькун"
https://web.archive.org/web/20121106092501/http://alibudm.narod.ru/pis/pudm108.html
Горд площадь

**Горд площадь** () — Мусколэн валтӥсь площадез, интыяськемын центраз.

Горд площадьлэн огъя кузьдалаез — 695 метр, пасьталаез — 130 метр.
Вятские Поляны

**Ватка Кушъёс**(ӟуч. - Вятские Поляны) — Киров улосысь кар (1942 арысен), Вятские Поляны ёрослэн центрез. Горький чугун сюреслэн станциез Кузон — Свердловск линиын. Интыяськемын Ватка шурлэн бурпал ярдураз. Улӥсьёс — 34 965 адями (2013 ар). 

## Калык

## Промышленность
* Валтӥсь предприятие луэ Вятские Поляныысь машиностроительной завод, туннэ «Молот» ОАО.
* «МОЛОТ-МЕТТЭМ» ООО (Вятские Поляны)
* «Молот Энерго» ООО
* «Вятские поляныысь птицефабрика» ОАО
* «Поляны нянь» ООО
* «НПО ЭКО ДОМ» ООО (лэсьтон).

## Галерея

ДК Победа.JPG|«Вормон» культура юрт
Администрация г.Вятские Поляны.JPG|Карлэн администрациез
ЦНК г.Вятские Поляны.JPG|"Русь" калык культурая центр
Проходная Молот.JPG|Заводской проходной


## Валэктонъёс
Ижкар автобус

270px|thumb
**Ижкар автобус** — мерлыко транспортлэн йӧсъёсыз пӧлысь одӥгез Удмуртилэн шоркараз — Ижын. Валтӥсь кивалтӥсь компания луэ «ИПОПАТ». Озьы ик кӧня ке мосъем предприятие вань.

Одӥг мынон сылэ 29 манет (электрон картаен — 28 манет).

## Паркъёсыз
Ижкарын кык автобусной парк вань.

## Подвижной составез
Ижын автобуслэн таӵе йӧсъёсыз вань: НефАЗ-5299, Волжанин-5270, ЛиАЗ-5256.45, ЛиАЗ-5256.53, МАЗ-105, МАЗ-103 но мукетъёсыз.

## Мынонниос

### ИПОПАТ кивалтэм улсын

### Мукет компаниослэн маршрутъёссы

### Мынонниъя таксиос

## Чӧлсконъёс

* ИПОПАТ-лэн официальной сайтэз
Калмез

**Калмез** () — Удмуртиысь но Киров улосысь шур. Усе Ватка шуре. Кузьдалаез — 270 км. Со пӧлысь 195 км Удмуртиын интыяськемын.

## Чальдэтъёс
Валтӥсь чальдэтъёсыз:
* паллян палан — Кутык, Арлеть, Нузык, Вало, Бадӟым Юг;
* бурпалан —  Пестерь, Уть, Сардык, Кырчма, Визирма, Лумпун, Лобань, Кульма.

## Чӧлсконъёс
*  [Кильмезь (река)](http://slovari.yandex.ru/%D0%9A%D0%B8%D0%BB%D1%8C%D0%BC%D0%B5%D0%B7%D1%8C/%D0%91%D0%A1%D0%AD/%D0%9A%D0%B8%D0%BB%D1%8C%D0%BC%D0%B5%D0%B7%D1%8C%20(%D1%80%D0%B5%D0%BA%D0%B0)/) — Бадӟым Советской Энциклопедиысь статья.
Лумпунь

**Лумпунь** — Удмуртиысь но Киров улосысь шур. Усе Калмез шуре.

Солэн йылыз интыяськемын Киров улослэн шунды ӝужан палаз, Уни ёросысь Урай гуртлы матын. Кузьдалаез — 180 иськем. Со пӧлысь 86 иськем — Киров улосын, 94 иськем — Удмурт шаерын. Трос ӧръёс но ошмесъёс Лумпунь шуре усё.

Шуре усё:
* паллянысь — Яранка, Сардык, Лянгус, Ирзек, Бузурма, Сюрсюк, Икчушка, Гури шур, Льӧмы, Нерсы, Чернушка;
* бурпалась — Ложбея, Турлыд, Пушкец, Ярань, Едрез, Андык, Наймушинка, Курма, Кинца, Сянка, Пандырь, Мусыр, Оикшур.
Ирзек

**Ирзек** — Киров улосысь шур. Бызе Уни ёрослэн музъемэтӥз. Усе Лумпун шуре. 

Кузьдалаез — 27 иськем.
Курма шур

**Курма** — Удмуртиысь но Киров улосысь шур. 

Солэн йылыз интыяськемын Уни ёросын (Киров улос). Берлон шур бызе Сюмси ёрослэн музъеметӥз. Усе Лумпунь шуре. Кузьдалаез — 12 иськем.
Лемы шур

**Лемы** яке **Льӧмы** () — Удмуртиысь шур. 

Бызе Сюмси ёрослэн музъеметӥз. Усе Лумпунь шуре. Кузьдалаез — 14 иськем.
Ва

**Ва** () — Удмуртиысь шур, усе Валое. Шур бызе Ува ёрослэн но Вавож ёрослэн музъемъёстӥзы. Кузьдалаез — 112 иськем.

Удмуртиысь кык ёросъёслэн центръёссы Ва шур дурын интыяськемын: Ува но Вавож.

## Чальдэтъёс
Валтӥсь чальдэтъёсыз:
* паллян палан — Папинка, Пурга;
* бурпалан —  Уйвай, Мултан, Пуровай, Кильцемка.
Вало

**Вало** () — Удмуртиысь но Киров улосысь шур. 

Солэн йылыз Можга ёросын интыяськемын. Шур бызе Вавож ёрос пыр но усе Калмез шуре Киров улосын. Кузьдалаез — 196 иськем.

## Чальдэтъёс
Валтӥсь чальдэтъёсыз:
* паллян палан — Ныша, Сюга, Сюгинка, Кельвай, Кылт, Седмурча, Идык, Зеквай;
* бурпалан — Пычас, Нылга, Ва, Какмож, Инга, Пужма.
Сардык (Лумпуне усись шур)

**Сардык** — Киров улосысь шур.

Шур бызе Уни ёрослэн музъеметӥз. Усе Лумпунь шуре. Кузьдалаез — 28 иськем.

Шуре усё:
* паллянысь — Шур, Возжейка;
* бурпалась — Парья, Кая.

## Озьы ик
* Сардык (Калмезэ усись шур)
Сардык (Калмезэ усись шур)

**Сардык** — Удмуртиысь шур. 

Бызе Сьӧлта ёрослэн музъеметӥз. Усе Калмез шуре. Кузьдалаез — 20 иськем.

Паллянысь Сардыке усе Кучим шур.

## Озьы ик
* Сардык (Лумпуне усись шур)
Сардык

**Сардык**:
* Сардык — Удмуртиысь шур, Калмезэ усе.
* Сардык — Киров улосысь шур, Лумпуне усе.
* Сардык — Удмуртиысь гурт.
* Сардык — Киров улосысь гурт.
* Сардык — Киров улосысь черкогурт.
Ут

**Ут (Уть)** — Удмуртиысь шур. 

Солэн йылыз интыяськемын Красногорск ёросын Гаинца гурт дорын. Шур бызе Красногорск ёрослэн но Сьӧлта ёрослэн музъемъёстӥзы. Усе Калмез шуре. Кузьдалаез — 107 иськем.

Шуре усё:
* паллянысь — Каркалай, Киселёвка, Турна но Синепурка шуръёс;
* бурпалась — Сверетей, Осиновка, Ботаниха, Колоконка, Полом, Сележек но Чушкец шуръёс.

Ут шур дурын интыяськемын Красногорск ёросысь гуртъёс: Курья, Большие Чуваши, Сычи.
Визирма

**Визирма** — Удмуртиысь шур. 

Бызе Сьӧлта ёрослэн но Сюмси ёрослэн музъемъёстӥзы уйпалысен лымшорлань. Усе Калмез шуре. Кузьдалаез — 20 иськем.
Песьтэр шур

**Песьтэр** () — Удмуртиысь шур. 

Солэн йылыз интыяськемын Красногорск ёросын Клабуки гурт дорын. Шур бызе Красногорск ёрослэн, Эгра ёрослэн но Сьӧлта ёрослэн музъемъёстӥзы. Усе Калмез шуре. Кузьдалаез — 28 иськем.

Шуре усё:
* паллянысь — Назбыль но Кокман шуръёс;
* бурпалась — Лаптевка шур.

Шур дурын интыяськемын гуртъёс: Клабуки но Коровкинцы.
Нузык

**Нузык** — Удмуртиысь шур. 

Солэн йылыз интыяськемын Ува ёросын. Шур бызе Ува ёрослэн, Сюмси ёрослэн но Сьӧлта ёрослэн музъемъёстӥзы лымшорысен уйпаллань. Усе Калмез шуре. Кузьдалаез — 21 иськем.
Алнэд

**Алнэд** (мукет нимъёсыз — **Анлэт**, **Алнэт** но **Арлеть**) — Удмуртиысь шур. 

Бызе Ува ёрослэн но Сьӧлта ёрослэн музъемъёстӥзы. Усе Калмез шуре. Кузьдалаез — 51 иськем.

Шуре усё:
* паллянысь — Силёпур, Чибыр, Аяшур, Вутно;
* бурпалась — Узя, Кыркызья.

Шур дурын интыяськемын Сьӧлта ёросысь таӵе гуртъёс: Поргурт, Вуж Мӧнья, Ӵашкагурт, Покровской, Кӧйлуд но Рожки.
Арлеть

**Арлеть**:
* Арлеть — Эгра ёросысь черкогурт.
* Арлеть — Удмуртиысь шур.
Кутык

**Кутык (Бадӟым Кутык)** — Удмуртиысь шур. 

Бызе Эгра ёрослэн музъеметӥз. Солэн йылыз интыяськемын Чечег гурт дорын. Усе Калмез шуре. Кузьдалаез — 26 иськем. Шуре усе Пичи Кутык шур.
Кульма

**Кульма** — Киров улосысь шур. 

Бызе Уржум ёрослэн но Калмез ёрослэн музъемъёстӥзы. Усе Калмез шуре. Кузьдалаез — 60 иськем.
Ныша шур

**Ныша (Нышы, Нырошур)** — Удмуртиысь шур. 

Солэн йылыз интыяськемын Кизнер ёросын Ныша гуртлэн шунды пуксён палаз. Шур бызе Кизнер ёрослэн но Можга ёрослэн музъемъёстӥзы. Усе Вало шуре. Кузьдалаез — 39 иськем.

Нышае усё:
* паллянысь — Кашур, Чембай шуръёс;
* бурпалась — Вишур но Кетекшур шуръёс.

Шур дурын вань гуртъёс: Ныша, Можга.
Сюга

**Сюга (Сюги, Сюгы)** — Удмуртиысь шур. 

Солэн йылыз интыяськемын Кизнер ёросын Люга станцилы матын. Шур бызе Можга ёрослэн музъеметӥз. Усе Вало шуре. Кузьдалаез — 35 иськем.

Сюга шур дурын Можга кар сылэ. Паллянысь шуре Сюгийыл шур усе.
Сюги

**Сюги** () — Удмуртиысь шур. 

Бызе Вавож ёрослэн но Можга ёрослэн музъемъёстӥзы. Усе Вало шуре. Кузьдалаез — куамын иськем.
Кӧльвай

**Кӧльвай** () — Удмуртиысь шур. 

Бызе Можга ёрослэн музъеметӥз. Усе Вало шуре. Кузьдалаез — 20 иськем.
Кылт

**Кылт** — Удмуртиысь шур. 

Бызе Кизнер ёрослэн но Вавож ёрослэн музъемъёстӥзы. Усе Вало шуре. Кузьдалаез — 52 иськем.

Шуре усё:
* паллянысь — Пинжанка, Лыштанка, Тушма;
* бурпалась — Турмек.
Сьӧдмурчи

**Сьӧдмурчи** () — Удмуртиысь шур. 

Солэн йылыз интыяськемын Кваӵа гурт вӧзын. Шур бызе Вавож ёрослэн музъеметӥз. Усе Вало шуре. Кузьдалаез — 33 иськем.

Сьӧдмурчие паллянысь усе Зятловай шур.
Идык

**Идык** — Киров улосысь шур. 

Бызе Калмез ёрослэн музъемэтӥз. Усе Вало шуре. Кузьдалаез — 38 иськем.
Пыӵас шур

**Пыӵас** () — Удмуртиысь шур.

Солэн йылыз интыяськемын Ува ёросын Петровской черкогурт дорын. Шур бызе Ува ёрослэн но Можга ёрослэн музъемъёстӥзы. Усе Вало шуре. Кузьдалаез — 33 иськем.

Шурлы матын Пыӵас черкогурт вань.

Пыӵасэ усё:
* паллянысь — Кизегвай шур;
* бурпалась — Лоллэӟ, Улынвай но Баринка шуръёс.
Нылга шур

**Нылга** — Удмуртиысь шур. 

Солэн йылыз — ошмес, интыяськемын Ува ёросысь Эресьтэм гурт дорын. Шур бызе Ува ёрослэн но Якшур-Бӧдья ёрослэн музъемъёстӥзы. Усе Вало шуре. Кузьдалаез — 86 иськем.

Нылгае усё:
* паллянысь — Сӥяг, Лоллэӟ, Ванинка, Былай;
* бурпалась — Уня, Конка, Сямпог, Квакушка, Итчи, Мушковай, Чурзи, Мурковай, Ошмесвай, Дӥньтэм.

Шур дурын Нылга черкогурт но Кыйлуд гурт вань. Автомобиль но чугун сюрес выжъёс Нылга вамен ортчо.
Сямпог

**Сямпог** — Удмуртиысь шур. 

Солэн йылыз интыяськемын Ува ёросын, Подмой станция вӧзын. Шур бызе Ува ёрослэн музъеметӥз. Усе Нылга шуре. Кузьдалаез — 15 иськем.

Каркалай но Люквай шуръёс усё Сямпоге паллянысь.
Мушковай шур

**Мушковай** — Удмуртиысь шур. 

Бызе Ува ёрослэн музъеметӥз. Усе Нылга шуре. Кузьдалаез — 14 иськем.
Какмож шур

**Какмож** — Удмуртиысь шур. 

Солэн йылыз — ошмес, интыяськемын Ува ёросын Сям-Можга гурт матын. Шур бызе Ува ёрослэн но Вавож ёрослэн музъемъёстӥзы. Усе Вало шуре. Кузьдалаез — 51 иськем.

Какможе усё Кӧйшур, Силья, Вачишур но Ватшур шуръёс. Шур дурын Какмож гурт интыяськемын.
Эньго

**Эньго** (**Инга**, **Ынга**) — Удмуртиысь шур. 

Солэн йылыз интыяськемын Сюмсийыл гурт дорын. Шур бызе Сюмси ёрослэн но Вавож ёрослэн музъемъёстӥзы уйпалысен лымшорлань. Усе Вало шуре. Кузьдалаез — 42 иськем.

Эньго шур вамен чугун сюрес выж ортче (Ува — Калмез линия).
Пурга шур

**Пурга** — Удмуртиысь шур. 

Бызе Вавож ёрослэн музъеметӥз. Усе Ва шуре. Кузьдалаез — 25 иськем.
Папи шур

**Папи** () — Удмуртиысь шур. 

Солэн йылыз интыяськемын Бадӟым Каркалай гурт дорын, Папи бырем гуртлэн музъемаз. Бызе Ува ёрослэн музъеметӥз. Усе Ва шуре. Кузьдалаез — 11 иськем.
Люквай

**Люквай** — Удмуртиысь шур. 

Солэн йылыз интыяськемын Ува ёросын, Каркалай станцилы матын. Шур бызе Ува ёрослэн музъеметӥз уйпалысен лымшорлань. Усе Сямпог шуре. Кузьдалаез — 11 иськем.
Турна

**Турна** () — Удмуртиысь шур, Вью но Кая шуръёслэн огазе кариськемзылэсь кылдытэм шур. 

Бызе Красногорск ёрослэн но Сьӧлта ёрослэн музъемъёстӥзы но усе Ут шуре. Кузьдалаез — 29 иськем.

Турнае усё Чернушка но Кан шуръёс.
Синепурка

**Синепурка** — Удмуртиысь шур. 

Солэн йылыз интыяськемын Сьӧлта ёросысь Аксёнгуртын. Шур бызе Сьӧлта ёрослэн музъеметӥз но усе Ут шуре. Кузьдалаез — 6 иськем.
Осиновка (Утэ усись шур)

**Осиновка** — Удмуртиысь шур. 

Солэн йылыз интыяськемын Самушонки гурт дорын. Шур бызе Красногорск ёрослэн музъеметӥз но усе Ут шуре. Кузьдалаез — 10 иськем.
Полом (Утэ усись шур)

**Полом** — Удмуртиысь шур. 

Бызе Красногорск ёрослэн музъеметӥз но усе Ут шуре. Кузьдалаез — 14 иськем. Поломе бурпалась усё Бухма но Раменка шуръёс.

Шур дурын Большой Полом но Бухма гуртъёс вань.
Чушкец

**Чушкец** — Удмуртиысь но Киров улосысь шур. 

Солэн йылыз интыяськемын Киров улосысь Уни ёросын Мамоново гуртлы матын. Шур бызе Уни ёрослэн, Красногорск ёрослэн но Сьӧлта ёрослэн музъемъёстӥзы но усе Ут шуре. Кузьдалаез — 20 иськем.

Чушкец шуре бурпалась усе Сунда.
Сунда

**Сунда** — Удмуртиысь но Киров улосысь шур. 

Бызе Уни ёрослэн но Сьӧлта ёрослэн музъемъёстӥзы. Усе Чушкец шуре. Кузьдалаез — 15 иськем.

Шур дурын Уни ёросысь Коркинцы гурт вань.
Каркалайка

**Каркалайка**:
* Каркалайка — Красногорск ёросысь шур, усе Уте;
* Каркалайка — Ува ёросысь шур, усе Сямпоке.
Пиньжан

**Пиньжан** () — Удмуртиысь шур. 

Бызе Кизнер ёрослэн но Вавож ёрослэн музъемъёстӥзы. Усе Кылт шуре. Кузьдалаез — 14 иськем.

Шур дурын Гыбдан но Берлуд гуртъёс интыяськемын.
Тушмо шур

**Тушмо** () — Удмуртиысь шур. 

Бызе Вавож ёрослэн музъеметӥз но усе Кылт шуре. Кузьдалаез — 22 иськем.
Назбыль

**Назбыль** — Удмуртиысь шур. 

Бызе Красногорск ёрослэн музъеметӥз но усе Песьтэр шуре. Кузьдалаез — 8 иськем.

Шур дурын гуртъёс ӧвӧл.
Лаптевка

**Лаптевка** — Удмуртиысь шур. 

Бызе Сьӧлта ёрослэн музъеметӥз шунды пуксён палысен шунды ӝужан паллань но усе Песьтэр шуре. Кузьдалаез — 19 иськем.

Шур дурын гуртъёс ӧвӧл.
Мултан шур

**Мултан** () — Удмуртиысь шур. 

Бызе Сьӧлта ёрослэн но Ува ёрослэн музъемъёстӥзы. Усе Вае. Кузьдалаез — 17 иськем.

Шур дурын Выль Мултан черкогурт интыяськемын.
Кӧльтчем

**Кӧльтчем** () — Удмуртиысь шур. 

Бызе Ува ёрослэн но Вавож ёрослэн музъемъёстӥзы уйпалысен лымшорлань. Усе Вае. Кузьдалаез — 22 иськем.
Каркалай (Сямпоге усись шур)

**Каркалай** () — Удмуртиысь шур. 

Солэн йылыз интыяськемын Ува ёрослэн Бадӟым Каркалай гуртэз дорын. Шур бызе Ува ёрослэн музъеметӥз. Усе Сямпог шуре. Кузьдалаез — 9 иськем.

Шур дурын Бадӟым Каркалай гурт но Каркалай станция интыяськемын.
Уйвай (Вае усись шур)

**Уйвай** () — Удмуртиысь шур. 

Бызе Якшур-Бӧдья ёрослэн но Ува ёрослэн музъемъёстӥзы. Усе Вае. Кузьдалаез — 15 иськем.
Йырым шур

**Йырым** () — Удмуртиысь шур. 

Солэн йылыз интыяськемын Йырым гурт дорын. Шур бызе Эгра ёрослэн но Дэбес ёрослэн музъемъёстӥзы. Усе Чупчие. Кузьдалаез — 24 иськем.

Шуре усё:
* паллянысь — Бадзимошур;
* бурпалась — Ганца, Нюровай но Узвай шуръёс.
Узвай

**Узвай** — Удмуртиысь шур. 

Солэн йылыз интыяськемын Эгра ёросын, Нюровай гурт дорын. Шур бызе Эгра ёрослэн но Дэбес ёрослэн музъемъёстӥзы. Усе Йырым шуре. Кузьдалаез — 11 иськем.

Шур дурын Сюрногурт интыяськемын.
Медло (Чупчие паллянысь усись шур)

**Медло** () — Удмуртиысь шур. 

Бызе Дэбес ёрослэн музъеметӥз но усе Чупчи шуре. Кузьдалаез — 15 иськем.
Лозо

**Лозо** () — Удмуртиысь шур. 

Солэн йылыз интыяськемын Эресьтэм гурт дорын. Шур бызе Якшур-Бӧдья ёрослэн но Эгра ёрослэн музъемъёстӥзы. Усе Чупчие. Кузьдалаез — 127 иськем.

Шуре усё:
* паллянысь — Лучык, Люк, Меньйыл, Утэм но Саля шуръёс;
* бурпалась — Лынга, Нязь но Ыты шуръёс.

Шур дурын Эгра черкогурт интыяськемын.
Лучык шур

**Лучык** () — Удмуртиысь шур. 

Солэн йылыз интыяськемын Сурд гурт дорын. Шур бызе Эгра ёрослэн музъеметӥз но усе Лозо шуре. Кузьдалаез — 14 иськем.

Шур дурын Лучыквай гурт вань.
Люк (Лозое усись шур)

**Люк** — Удмуртиысь шур. 

Солэн йылыз интыяськемын Балезино ёросын Верх-Люк гуртлы матын. Шур бызе Балезино ёрослэн но Эгра ёрослэн музъемъёстӥзы. Усе Лозое. Кузьдалаез — 21 иськем.

Шур дурын Эгра ёросысь гуртъёс интыяськемын: Люк, Лозолюк но Устье Люк.
Меньйыл шур

**Меньйыл (Бадӟым Меньйыл)** () — Удмуртиысь шур. 

Бызе Эгра ёрослэн музъеметӥз но усе Лозо шуре. Кузьдалаез — 11 иськем.

Шур дурын Меньйыл станция интыяськемын.
Утэм (Лозое усись шур)

**Утэм** () — Удмуртиысь шур. 

Солэн йылыз — ошмес, интыяськемын Лудян гуртын. Шур бызе Эгра ёрослэн музъеметӥз но усе Лозо шуре. Кузьдалаез — 32 иськем.

Шуре усё Унтэм, Сектыр, Аркеш но Ючек шуръёс.
Унтэм (Утэме усись шур)

**Унтэм** () — Удмуртиысь шур. 

Бызе Якшур-Бӧдья ёрослэн но Эгра ёрослэн музъемъёстӥзы. Усе Утэм шуре. Кузьдалаез — 22 иськем.
Саля шур

**Саля** — Удмуртиысь шур. 

Солэн йылыз интыяськемын Красногорск ёросын Малягурт дорын. Шур бызе Красногорск ёрослэн но Эгра ёрослэн музъемъёстӥзы. Усе Лозое. Кузьдалаез — 44 иськем.

Шуре усё:
* паллянысь — Тюма;
* бурпалась — Сурӟи, Мура.
Сурӟи (Саляе усись шур)

**Сурӟи** () — Удмуртиысь шур. 

Солэн йылыз интыяськемын Юшур гурт дорын. Шур бызе Красногорск ёрослэн музъеметӥз но усе Саля шуре. Кузьдалаез — 15 иськем.

Шур дурын Сурӟан гурт вань. Паллянысь Сурӟие усе Варавай шур.
Мура

**Мура** — Удмуртиысь шур. 

Бызе Эгра ёрослэн музъеметӥз но усе Саля шуре. Кузьдалаез — 20 иськем.

Шур дурын Пионерской выселка вань.
Лынга шур

**Лынга (Прыч)** — Удмуртиысь шур. 

Солэн йылыз интыяськемын Якшур-Бӧдья ёросын Прыч гурт дорын. Шур бызе Якшур-Бӧдья ёрослэн но Эгра ёрослэн музъемъёстӥзы. Усе Лозое. Кузьдалаез — 25 иськем.

Шур дурын Лынга черкогурт интыяськемын.
Тылой (Нязе усись шур)

**Тылой** — Удмуртиысь шур. 

Солэн йылыз интыяськемын Якшур-Бӧдья ёросын, Ышем гурт вӧзын. Шур бызе Якшур-Бӧдья ёрослэн но Эгра ёрослэн музъемъёстӥзы. Усе Нязь шуре. Кузьдалаез — 15 иськем.

Шур дурын Эгра ёросысь Тыло гурт интыяськемын.
Кизядӟи

**Кизядӟи** () — Удмуртиысь шур. 

Бызе Эгра ёрослэн музъеметӥз но усе Нязь шуре. Кузьдалаез — 11 иськем.
Ыты

**Ыты** (озьы ик **Ыта**, ) — Удмуртиысь шур. 

Солэн йылыз интыяськемын Шаркан ёросын Ӟузя черкогурт дорын. Шур бызе Шаркан ёрослэн, Дэбес ёрослэн но Эгра ёрослэн музъемъёстӥзы. Усе Лозо шуре. Кузьдалаез — 108 иськем.

Ытые усё таӵе шуръёс:
* паллянысь — Ключи, Сюрсовай, Тылой, Шорни, Чумой, Кожой, Сепож, Палым, Сэп, Уй, Куйма, Вукошур, Чунишур, Табань, Сюрзя, Итышур но Ольховка шуръёс;
* бурпалась — Ягвайшур, Тыловай, Чашур но Мувожовская шуръёс.
Ягвайшур

**Ягвайшур (Итинка)** — Удмуртиысь но Пермь шаерысь шур. 

Солэн йылыз интыяськемын Шаркан ёросын Сурон гурт дорын. Шур бызе Шаркан ёрослэн, Дэбес ёрослэн но Пермь шаерысь Большая Соснова ёрослэн музъемъёстӥзы. Усе Ыты шуре. Кузьдалаез — 17 иськем. Ягвайшурлэсь уллапалзэ *Итинка* шуо.
Ключи шур

**Ключи** — Удмуртиысь шур. 

Бызе Шаркан ёрослэн но Дэбес ёрослэн музъемъёстӥзы. Усе Ыты шуре. Кузьдалаез — 13 иськем.

Шур дурын Шаркан ёросысь Ёрмак гурт интыяськемын.
Сюрсовай шур

**Сюрсовай** () — Удмуртиысь шур. 

Бызе Шаркан ёрослэн но Дэбес ёрослэн музъемъёстӥзы. Усе Ыты шуре. Кузьдалаез — 24 иськем.

Бурпалась Сюрсовае усё Бередь но Суронка шуръёс.
Чумой шур

**Чумой** () — Удмуртиысь шур. 

Бызе Эгра ёрослэн но Шаркан ёрослэн музъемъёстӥзы. Усе Ыты шуре. Кузьдалаез — 21 иськем.

Шур дурын Эгра ёросысь Чумой черкогурт но Узырмон гурт интыяськемын.
Сепож шур

**Сепож** () — Удмуртиысь шур. 

Бызе Эгра ёрослэн музъеметӥз но усе Ыты шуре. Кузьдалаез — 17 иськем.

Шур дурын Сепож черкогурт интыяськемын.
Палым шур

**Палым** — Удмуртиысь шур. 

Бызе Эгра ёрослэн музъеметӥз но усе Ыты шуре. Кузьдалаез — 14 иськем.
Уй шур

**Уй** — Удмуртиысь шур. 

Солэн йылыз интыяськемын Байвал гуртын. Шур бызе Эгра ёрослэн музъеметӥз но усе Ыты шуре Зури черкогуртын. Кузьдалаез — 20 иськем.
Тылой (Ытые усись шур)

**Тылой** () — Удмуртиысь шур. 

Бызе Шаркан ёрослэн музъеметӥз но усе Ыты шуре. Кузьдалаез — 17 иськем.
Шорни

**Шорни** () — Удмуртиысь шур. 

Солэн йылыз интыяськемын Якшур-Бӧдья ёросын. Шур бызе Якшур-Бӧдья ёрослэн, Эгра ёрослэн но Шаркан ёрослэн музъемъёстӥзы. Усе Ыты шуре. Кузьдалаез — 21 иськем.
Чавес, Уго

**Уго Рафаэль Чавес Фриас** (; 1954 — 2013) — Венесуэлаысь кун но ожгар ужчи, Венесуэлаысь президент 1999-тӥ арысен 2013-тӥ арозь, Венесуэлаысь огазеяськем социалистической партилэн кивалтӥсез 2007-тӥ арысен 2013-тӥ арозь, Боливарианской революцилэн азьветлӥсез.

26-тӥ пӧсьтолэзе 2006 арын Уго Чавес Удмуртилэн шоркараз вал.

## Валэктонъёс
Венесуэла

**Венесуэла** яке **Венесуэла Боливарианской Республика** () — Лымшор Америкалэн уйпалаз кун.
Медло (Чупчие бурпалась усись шур)

**Медло** — Удмуртиысь шур. 

Бызе Кез ёрослэн но Дэбес ёрослэн музъемъёстӥзы уйпалысен лымшорлань. Усе Чупчие. Кузьдалаез — 24 иськем. Медлое бурпалась усе Турнэс шур.
Илта шур

**Илта** () — Удмуртиысь шур. 

Бызе Дэбес ёрослэн музъеметӥз но усе Чупчи шуре. Кузьдалаез — 27 иськем.

Шуре усё:
* паллянысь — Сюрсовай, Сеняшур;
* бурпалась — Легзя, Кыч.
Кыч

**Кыч** — Удмуртиысь шур. 

Бызе Дэбес ёрослэн музъеметӥз но усе Илта шуре Такагуртын. Кузьдалаез — 11 иськем.

Шур дурын Данёгурт но Такагурт гуртъёс интыяськемын.
Звёздочка пунылы синпелет

**«Звездочка» пунылы синпелет** — Ижысь синпелет. Устиновской ёросын Молодёжной ульчаын 25-тӥ южтолэзе 2006-тӥ арын усьтэмын вал пуны-космонавтлы Звёздочкалы синпельмет. Авторез ­– ижкар скульптор Павел Медведев. Скульптура ӝыны метръем, лэсьтэмын кортлэсь. Синпельметын гожтэмын нимъёс, кинъёс инсьӧре сюрес усьтӥзы. («Список Звёздочки» из 50 фамилий). Текст сётэмын Брайлен азбукаеныз (синтэмъёслы лыдӟымон). 

Звёздочка - со берлоез инсьӧре лобам пуны. Капсула, кытын пуке вал пуны-космонавт, Перм улосысь пичи гинэ гурт доры музъем вылэ ваське. Но сое ӵапак Иже, вуж аэропорт улосвылэ ваё та пуныез. Татысен гинэ капсулаез усьто но Звёздочкаез Муское лэзё.

## Чӧлсконъёс
* Звездочка пунылы синпелет
Пукроков, Фёдор Пукрокович

**Фёдор (Фатихян) Пукрокович Пукроков** — дано удмурт кылбурчи, драматург, публицист.

Вордиськемын 16-тӥ шуркынмонэ, Башкириысь Татышлы ёросысь Вязовка гуртын. Школазэ йылпумъям бере, дышетсконзэ азинтыны мынӥз Ижысь механической институтэ. Дышетсконзэ йылпумъятэк, Красногор ёросысь Ленин нимо колхозэ ужаны кошкиз. Отын тракторист луыса ужаз. 1969-ти арын йылпумъяз МГУ-ысь философской факультетэз. Собере Ижысь медицинской институтын философисен лекциосты лыдӥз. 1978 арысен ужа удмурт книгапотонниын, 1985-ти арысен «Молот» журналлэн редакцияз.
Серебренников, Евгений Георгиевич

**Евгений Георгиевич Серебренников** — Росси Федерациысь сӥё-дано артист, Удмурт Элькунысь калык артист, «Айкай» театрлэн художественной кивалтӥсез.
Чечым

**Чечым**:
* «Чечым» () — коньыт сиёнъёсъя фирма. Кылдытэмын 9 шуркынмонэ 2012 арын нимысьтыз ЧЕЧЫМ коньыт сиёнъесты кылдытон понна. Валтӥсь ужпум — удмурт чеберлыкез туала вакытэ азинтон. Чечым
* «Чечым» — «Мынам Удмуртие» телеканалысь телепрограмма. Потыны кутскиз 2012 арысен. Передачалэн валтӥсь мугъёсыз: удмурт калык сиёнэн тодматон. Передачалэн куноосыз луо Удмуртиысь дано адямиос, кудъёсыз нуисьёсын ӵош пӧрало пӧртэм удмурт сиёнъёсты. Передачалэн авторез — Светлана Добрякова.
Грязнуха

**Грязнуха** — Пермь шаерысь шур. 

Солэн йылыз интыяськемын Коточиги черкогурт матын. Шур бызе Большая Соснова ёрослэн музъемэтӥз но усе Чупчи шуре. Кузьдалаез — 16 иськем.
Кизелка

**Кизелка** — Удмуртиысь но Пермь шаерысь шур. 

Бызе Пермь шаерысь Большая Соснова ёрослэн но Удмуртиысь Дэбес ёрослэн музъемъёстӥзы. Усе Чупчие. Кузьдалаез — 10 иськем.
Драгунов, Михаил Евгеньевич

**Михаил Евгеньевич Драгунов** — Удмурт Элькунысь наукаын сӥё-дано ужась, технической наукаосъя кандидат, доцент, Росси Федерациысь журналистъёслэн союззылэн членэз.

Вордскиз 12 южтолэзе 1947 арын. 1972-тӥ арын йылпумъяз Ижысь механической институтысь машиностроительной факультетэз. Институтзэ йылпумъям бере ужаз «Ижмаш» заводлэн валтӥсь конструкторлэн отделаз, нош 1983-тӥ арысен 1991-тӥ арозь преподавать кариз Ижевской механической институтлэн «Проектирование автоматических машин» кафедраяз. 1991-тӥ арысен ужа «Ижмаш» заводын валтӥсь конструкторлэн отделаз.
Льӧм шур

**Льӧм** (**Льӧмшур**, ) — Удмуртиысь но Пермь шаерысь шур.

Солэн йылыз интыяськемын Шаркан ёросын Сурон гурт дорын. Шур бызе Шаркан ёрослэн но Пермь шаерысь Большая Соснова ёрослэн музъемъёстӥзы. Усе Чупчие Дэбес ёросын. Кузьдалаез — 25 иськем.

Шуре усё:
* паллянысь — Вязовка, Алембайка но Кизьна шуръёс;
* бурпалась — Иганка но Семенкасс шуръёс.
Сылӥӟ (Чупчие усись шур)

**Сылӥӟ** (**Сылӥзь**, ) — Удмуртиысь шур. 

Бызе Дэбес ёрослэн музъеметӥз но усе Чупчи шуре. Кузьдалаез — 13 иськем.
Добрев, Нина

thumb 
**Нина До́брев** (; **Ни́на Ка́менова До́брева**) вордӥськиз 9 толшоре 1989 арын, София, Калык Кун Болгария — Канадаысь актриса, фотомодель но гимнтастка. Тодмо луэ «Дневники вампира» телесериалысь Елена Гилберт но Кэтрин Пирс рольёсъя. Малы ке шуоно мыным та сериал туж яра, озьы ик кельшо геройёсыз, исторической событиосын герзаськемез.

Добрев вордӥськиз Болгариын, программистлэн но суредаськисьлэн семьяяз. Солэн вань агаез Александр. Ниналы 2 арес дыръяз, семьяез Канадаысь Торонтое улыны кошкиз. Пичи дыръяз тунсыкъяськиз эктонэн, гимнастикаен, театрэн, крезьгурен, изобразительной искусствоен но актёрской мастерствоен. Дышетскиз искусствоя дышетсконниын — Wexford Collegiate School for the Arts. Школаез йылпумъяса, дышетскыны мынэ Ryerson University университетэ. Дышетсконзэ пумозяз ӧз вутты. Дышетсконзэ йылпумьяз 2008 арын, актёр луэмез понна. 2009 аре Добрев вормиз валтӥсь роль американской сериалын «Дневники вампира», кудаз мадиське Елена ныл сярысь, кудзэ ярато кык братъёс-вампиръёс. Та роль понна со басьтӥз 2 премия. Али нуналъёсы кусып возе Йен Сомерхолдерен, кудиныз чош ик шудэ сериалын. Нош мукетыз героез Пол Уэсли, кудиз шудэ Стефан Сальваторилэсь рользэ.
Кен

**Кен** — Пермь шаерысь шур. 

Бызе Очер ёрослэн музъемэтӥз но усе Чупчи шуре. Кузьдалаез — 16 иськем.
Уэсли, Пол

**Пол Уэсли** (; вордскыкуз **Павел Томаш Василевски** ) — америкаысь тодмо артист но кинорежиссер. 

Вордӥськиз 23 пӧсьтолэзе 1982-тӥ арын, США-ысь, Нью Джерси карын. Будӥз Мальборо карын. Солэн анай-атаез Агнешка но Томас Василевские. Вань бадӟым апаез Моника но пичи кык сузэръёсыз — Джулия но Лия. Умой тодэ поляк кылэз, одӥг арлы 4 толэзьзэ дас куать аресозяз ортчытэ вал Польшаын.

Ветлӥз Christian Brothers Academy Линкрофте но Marlboro High School. Школаын дышетскон дыръяз  «Направляющий свет» киносериалын Макс Никерсонэз шудыны отбор ортчиз. Киноактреской расписаниез плотной луэменыз, со кошкиз выль школае — Lakewood Prep School кудӥз вал Хэуэльын. 2000 арын йылпумъяз школазэ но пыриз дышетскыны Рутгерский университетэ, но отын со одӥг семестырзэ гинэ дышетскиз, малы ке шуоно солэн актёреской карьеразэ азинтэмез потӥз.

2005-тӥ арысен со воштэ аслэсьтыз фамилизэ. Но озьыен со луэ Уэсли. Солэсь юало ке, малы Усли? Со шуэ:
Василевски туж секыт вал вераны. Мон юай анай-атайлэсь но соос пумит ӧй вал.
Нырысь киноын со пичи гинэ рольёсты шудӥз. Со киноос: «Направляющий свет», «Любовь вдовца», «Тайны Смолвиля», «Одинокие сердца», «8 простых правил для друга моей дочери-подростка», «Закон и порядок. Специальный корпус» но мукет.

Али  «Дневники вампира» телесериалын шудэ Стефан Сальватороез. «Curfew»(«Сейчас или никогда», 2012) кинолэн продюсэрез луэ.

2011 арын апреле со кузпалъяськиз, но сое нокин но ӧз тоды. Солэн кышноез луэ актриса но модель Торри Де Вито. 13 мае 2011-тӥ арын гинэ тодӥзы соос ӵош шуыса.

## Валэктонъёс
Легзюшка

**Легзюшка** — Удмуртиысь но Пермь шаерысь шур. 

Солэн йылыз интыяськемын Кез ёросын Домъянпи гурт дорын. Шур бызе Кез ёрослэн но Дэбес ёрослэн музъемъёстӥзы. Усе Чупчие Большая Соснова ёросын (Пермь шаер). Кузьдалаез — 18 иськем.
Пыкты

**Пыкты** () — Удмуртиысь шур.

Солэн йылыз интыяськемын Кез ёросын Фокай гуртлы матын. Шур бызе Кез ёрослэн но Дэбес ёрослэн музъемъёстӥзы. Усе Чупчие. Кузьдалаез — 34 иськем.

Пыктые усё:
* паллянысь — Лубейка но 1-тӥ Пыкты шуръёс;
* бурпалась — Дегешур но Тортым шуръёс.
Тортым шур

**Тортым** () — Удмуртиысь шур. 

Бызе Кез ёрослэн но Дэбес ёрослэн музъемъёстӥзы. Усе Пыктые. Кузьдалаез — 18 иськем.

Шур дурын Тортым черкогурт интыяськемын.
Орёл шур

**Орёл** — Удмуртиысь шур. 

Бызе Кез ёрослэн музъеметӥз но усе Лып шуре. Кузьдалаез — 14 иськем.
Кез ӧр

**Кез ӧр** () — Удмуртиысь шур. 

Бызе Кез ёрослэн музъеметӥз но усе Лып шуре. Кузьдалаез — 12 иськем.

Шур дурын интыяськемын Адямигурт но Кездур гуртъёс.
Крет

**Крет** — Удмуртиысь шур. 

Солэн йылыз интыяськемын Ӟуч Зязьгор гурт дорын. Шур бызе Кез ёрослэн музъеметӥз но усе Лып шуре. Кузьдалаез — 12 иськем. Паллян палась Кретэ усе пичи шур Вукошур.

Шур дурын Надежда гурт вань.
Ю (Лыпе усись шур)

**Ю** () — Удмуртиысь но Пермь шаерысь шур. 

Бызе Кез ёрослэн музъеметӥз но усе Лып шуре. Кузьдалаез — 44 иськем.

Ю шуре бурпалась усё Мироновка, Ешур, Уди, Лёгошур, Коблавыр но Камӝо шуръёс.
Гондыргурт (Татарстан)

**Гондыргурт** (, ) — удмурт черкогурт, интыяськемын Татарстанысь Балтась ёросын.

## Историез
*Архивъёсысь документъёсын гожтэмын тазьы:*

Гондыргурт (Гондырево) интыяськемын Сибир трактлэн паллян палаз. Карозь гуртысен 107 иськем, нош волостной правлениось 7 иськем. Гуртлэн нимыз «ГОНДЫР» кыллэсь пӧрмем. Азьло гуртамы интыяськиллям вал Бадӟым-Лӧзя гуртын улисьёс, малы ке шуоно соос пӧйшураны яратӥллям. Гондыргурт пыре Сергеевской приходэ. Крестьян музъем составить каре 366 десятина. Азьло дыре 25 корка вал. Гуртын  89 пиосмурт но 92 нылкышно улӥллям, кудъёсыз крещенной вал. 4 пиосмурт но 6 нылкошно крещенной ӧй вал. Соос ваньзы чош, ог-огзылы юртыса, умой улӥллям. Гуртлэн общинаяз 4 пиосмурт муш утем, но 50 муш умортоез луэм.

Вань вал черк кудӥз пуктэмын вал 1891-тӥ арын, нош берло аръёсы сое школа каризы, кудаз дышетскизы но. Нош со усьтэмын вал юртэмен, нош юрттӥз братство свитея Гурия. Нырысьсэ школаын вал одӥг гинэ дышетӥсь. Кудӥз дышетӥз Инмар кылэз, нош солэсь дышетэмзэ свещенник учкыса пукем. Школаын дышетскиллям 30 пиосмурт, кудъёсыз ваньзы одӥг гуртысь луиллям. Та данной гожтэмын вал 20 даурлэн кутсконаз…

Гуртын азьло но али дыре но чебер. 19-тӥ даур пумын луэм 60 корка. Нош уноез семьяос кошкиллям мукет интыосы. Уноез Новосибирск, Амур, Иркутск улосъёсы. Уноез кошкем малы ке шуоно, ож бере улыны туж секыт луэм. Нош мукетъёсыз кылиллям. Азьло дыре гуртын тракторъёс но машинаос но луымтэ. Котыр вож гинэ луэм. Нош адямиос ветлӥллям валэн, пыдын. Мунчооссы но соослэн ваньзылэн луымтэ. Соин ик шур дуре кык мунчо лэсьтӥллям, кытчы ветлӥз вань гурт калык. Азьло луэм 5 колодец, нош али дыре огез но ӧвӧл. 4 соос пушкысь мур ик луымтэ. Но мур луэм, огез гинэ 18 метр, вуэз но отын кезьыт луэм. Уно ошмесъёс луиллям, но скважина пуктэмзы бере одӥг гинэ ошмес кылиз.

Гуртын луэм конюшня, ыж ферма, парсь ферма, амбар, школа, клуб, медпункт, магазин. 

*Калык верамъя кызьы кылдӥз гурт:*

Куке но азьло дыре гурт интыйын луэм нюлэс, кудаз улӥллям гондыръёс, нюлэскез чогаллям, но адямиос со нюлэс интые интыяськизы. Нош нюлэссэз чогамзы бере, гондыръёс кошкиллям. Музъеме соос юос но мукет культураос пуктылӥзы. Али дыре но гурезь йылъёсын   вань на пенекъёс кудъёсыз со нюлэслэсь кылизы. Сыло на коня ке пужымъёс но кызъёс, кудъёсаз азьло дыре лэсьтэмын дьотьыран (качели). Отын люкаськиллям пиналъёс но пересьёс но.

## Гурт али дыре

21-тӥ даурлы гуртын 26 корка, но 100 пала адями. Гуртын магазинъёс но, клуб но, школа но ӧвӧл. Вераны гинэ луоз гуртын чебересь выль коркаос сыло.
Кускым шур

**Кускым** () — Удмуртиысь шур. 

Бызе Кез ёрослэн музъеметӥз но усе Лып шуре. Кузьдалаез — 29 иськем.

Шур дурын Майор но Шуралуд гуртъёс вань.
Уди шур

**Уди** — Удмуртиысь шур. 

Бызе Кез ёрослэн музъеметӥз но усе Ю шуре. Кузьдалаез — 11 иськем.
Лып (валатонъёсыз)

**Лып**:
* **[[Лып]]** — Чупчие усись шур
* *Лып* — Сивае усись Лӧп шурлэн ӟуч нимыз
* Лып — Удмуртиысь платформа (Свердловск чугун сюреслэн дугдылон интыез)
Туга шур

**Туга** () — Удмуртиысь шур. 

Бызе Эгра ёрослэн но Кез ёрослэн музъемъёстӥзы. Усе Чупчие. Кузьдалаез — 16 иськем.

Шур дурын Туга но Тугалуд гуртъёс интыяськемын.